Keskusrikospoliisi KRP kertoo tutkivansa terroristijärjestö Al-Shabaabiin liittyvää terroristiryhmän toiminnan edistämistä ja rahoittamista Oulussa.

– Järjestöön liittyvän toiminnan epäillään tapahtuneen Somaliassa Galgaduudin läänissä vuosien 2006-2015 aikana, KRP kertoo.

– Asiasta on otettu kiinni somalialainen keski-ikäinen mies ja hänet on tänään vangittu syytä epäillä perusteella Oulun käräjäoikeudessa. Mies on tullut Suomeen viime vuoden syyskuussa, KRP jatkaa.

KRP toteaa, että Al-Shabaab on Yhdysvaltojen, Iso-Britannian, Kanadan ja Australian hallitusten terroristijärjestölistoilla sekä YK:n ja Euroopan Unionin pakotelistaama, ja sen tiedetään keränneen varoja esimerkiksi Pohjoismaissa järjestön käyttöön Somaliaan. Suomen valtiolla ei ole kansallista terroristi- tai pakotelistauksia, vaan Suomi on sitoutunut noudattamaan YK:n ja EU:n määräämiä pakotteita, KRP kertoo.